భూమా బ్రహ్మనంద రెడ్డి

భూమా బ్రహ్మనంద రెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2017లో నంద్యాల నియోజకవర్గం నుండి ఎమ్మెల్యేగా గెలిచాడు.

జననం, విద్యాభాస్యం 
భూమా బ్రహ్మనంద రెడ్డి 1985లో ఆంధ్రప్రదేశ్ రాష్ట్రం, కర్నూలు జిల్లా, ఆళ్లగడ్డలో జన్మించాడు.

రాజకీయ జీవితం
భూమా బ్రహ్మనంద రెడ్డి రాజకీయ నేపథ్యం ఉన్న కుటుంబం నుండి రాజకీయాల్లోకి వచ్చాడు. ఆయన తండ్రి భూమా వీరశేఖర్ రెడ్డి ఆళ్లగడ్డ నియోజకవర్గం నుండి ఎమ్మెల్యేగా గెలిచాడు, ఆయన తండ్రి మరణంతో ఖాళీ అయిన సీటు నుంచే ఆయన బాబాయి భూమా నాగిరెడ్డి ఎమ్మెల్యేగా పోటీ చేసి గెలిచాడు. భూమా నాగిరెడ్డి 2014లో నంద్యాల నుండి పోటీ చేసి ఎమ్మెల్యేగా గెలిచి 2017లో గుండెపోటుతో మరణించాడు. బ్రహ్మనంద రెడ్డి తన బాబాయి మరణాంతరం రాజకీయాల్లోకి వచ్చి నంద్యాల నియోజకవర్గానికి జరిగిన ఉప ఎన్నికల్లో టీడీపీ అభ్యర్థిగా పోటీ చేసి 27,466 మెజార్టీతో తొలిసారి ఎమ్మెల్యేగా అసెంబ్లీ కి ఎన్నికయ్యాడు. భూమా బ్రహ్మనందరెడ్డి 2019లో జరిగిన అసెంబ్లీ ఎన్నికల్లో టీడీపీ తరపున పోటీ చేసి ఓడిపోయాడు.

మూలాలు

1985 జననాలు
కర్నూలు జిల్లా రాజకీయ నాయకులు
కర్నూలు జిల్లా నుండి ఎన్నికైన శాసన సభ్యులు